Ef Icelandair myndi horfa meira til Suður-Evrópu September og október liðu án þess að Icelandair tilkynnti um flug til nýrra áfangastaða næsta sumar . Það er þó ekki útilokað að þotur félagsins taki fljótlega stefnuna í nýjar áttir og þá jafnvel til Suður-Evrópu en þar hafa umsvif félagsins verið takmörkuð . 11. nóvember 2019 Það er ólíklegt að Bordeaux , Bologna og Barcelona bætist allar við leiðakerfi Icelandair á næsta ári . En sú síðastnefnda verður að teljast líklegur kandídat . Myndir : George Kedenburg III , Z Klein og Maria Bobrova / Unsplash Það eina sem fyrir liggur varðandi sumaráætlun Icelandair á næsta ári er að flugi til bandarísku borganna San Francisco og Kansas City verður hætt . Ekki hefur hefur verið tilkynnt um neinar viðbætur en sala á ferðum til nýrra sumaráfangastaða hefst vanalega á haustin . Og ekki hefur fengist staðfest hvort sætaframboð aukist , standi í stað eða minnki næsta sumar en samdrátturinn í síðasta mánuði nam til að mynda 13 prósentum . Gera má ráð fyrir að óvissan varðandi kyrrsettu MAX þoturnar geri stjórnendum Icelandair erfiðara fyrir að ganga frá flugáætlun fyrir arðbærasta hluta ársins . Áfram á þó að setja ferðamenn á leið til Íslands í forgang líkt og endurtekið hefur komið fram í tilkynningum félagsins . Og í því ljósi er áhugavert að velta fyrir sér hvort Icelandair sjái þá sókn í auknu flugi til Suður-Evrópu . Áætlunarflug félagsins til Ítalíu og Spánar hefur takmarkast við sumarflug til Madríd og Mílanó og París er eini franski áfangastaðurinn . Þotur Icelandair fljúga aftur á móti til nokkurra þýskra borga og ferðir til höfuðborga hinna Norðurlandanna eru tíðar en oft áður . Vissulega fækkaði ferðafólki frá Spáni , Ítalíu og Frakklandi í sumar en hótelnóttum þjóðanna fjölgaði aftur á móti umtalsvert . Þessar þrjár þjóðir fara líka einna víðast um landið samkvæmt landamærakönnnum Ferðamálastofu . Þannig mælist hlutfall franskra , spænskra og ítalskra ferðamanna hátt úti á landi og aukið fram boð á beinu flugi frá þessum löndum til Íslands gæti því verið kærkomin innspýting fyrir íslenska ferðaþjónustu . Á sama tíma opnast þá fleiri tækifæri fyrir Íslendinga í leit að ferðum til suðurhluta álfunnar . Frakkland Það var góður stígandi í ferðum WOW til Lyon , næst fjölmennustu borg Frakklands , líkt og Túristi hefur áður greint frá . Þar er því hefð fyrir Íslandsflugi yfir sumarmánuðina sem gæti gert það meira aðlaðandi fyrir Icelandair að taka upp þráðinn . Aftur móti er ekki ýkja langt frá frönsku borginni yfir til flugvallarins í Genf en þangað fljúga þotur Icelandair á sumrin . Bordeaux eða Nice væru þá jafnvel fýsilegri kostir fyrir Icelandair ef félagið sér tækifæri í að hasla sér völl í fleiri borgum Frakklands en höfuðborginni . Spánn Þotur Icelandair fljúga mest til Spánar fyrir íslenskar ferðaskrifstofur og því ekki hægt að bóka far á heimasíðu flugfélagsins sjálfs til Alicante eða Kanaríeyja . Á sama tíma hefur Norwegian bætt verulega í áætlunarflug milli Íslands og Spánar . Meðal annars frá Alicante og hefur norska félagið ekki litið á þá flugleið sem sérstaka þjónustu við sólþyrsta Íslendinga . „ Alicante hérað er fimmta fjölmennasta svæði Spánar með 1,8 milljónir íbúa og auk þess búa 2,7 milljónir manna í innan við klukkutíma akstursfjarlægð frá flugvelli borgarinnar . Það er því góður grundvöllur fyrir því að auka umferð frá Spáni til Íslands , ” sagði talskona Norwegian til að mynda í viðtali við Túrista skömmu fyrir jómfrúarferðina vorið 2017 . Það verður þó að teljast líklegra Icelandair tilkynni um endurkomu sína til Barcelona áður en áætlunarflug til Alicante eða annarra spænskra borga hefst . Hingað til hefur flug Icelandair til Evrópu að lang mestu takmarkast við fjögurra tíma fluglengd svo þoturnar nýtist líka í flug til Norður-Ameríku innan sólarhringsins . Þar með er Ítalíuskaginn eiginlega utan seilingar . Með komu MAX þotanna þá sá þáverandi forstjóri Icelandair tækifæri í flugi lengra út í Evrópu . Ef þess háttar útrás er enn þá á teikniborðinu þá gæti Icelandair spreytt sig á flugi til fleiri ítalskra borga en Mílanó . Sú staðreynd að Vueling , WOW og Norwegian hættu öll áætlunarflugi milli Íslands og Rómar gæti dregið kjarkinn úr forsvarsfólki Icelandair þegar kemur að flugi til höfuðborgarinnar . Í staðinn gætu þau horft til áfangastaða norðar í landinu , til dæmis Bologna , Feneyja eða Pisa . Frakkar , Spánverjar og Ítalir eru á listanum yfir þær tíu þjóðir sem eru fjölmennastar í hópi ferðamanna hér á landi yfir sumarmánuðina . Portúgalir eru ekki taldir sérstaklega á Keflavíkurflugvelli en þeir keyptu þó tvöfalt fleiri hótelnætur hér á landi í sumar en á sama tíma í fyrra . Það er aftur á móti ekkert áætlunarflug starfrækt milli Íslands og Portúgal en með því að bæta úr því gæti Icelandair slegið tvær flugur í einu höggi . Í fyrsta lagi að gera Íslendingum og Portúgölum auðveldara að ferðast á milli landanna tveggja og í öðru lagi setja ennþá meiri þrýsting á áætlunarflug TAP , stærsta flugfélags Portúgal , til Norður-Ameríku . Nú þegar er Icelandair nefnilega óbeint í samkeppni við TAP í flugi til Suður - og Norður-Ameríku í gegnum eignarhald sitt á Capo Verde flugfélaginu . Það félag gerir út á tengiflug frá Lissabon til Ameríku með millilendingu á Grænhöfðaeyjum . Með komu Icelandair til Portúgal fengju farþegar á leið milli Norður-Ameríku og Lissabon nýjan valkost . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is